爱情诗词 | 因为经典，所以永恒《关雎》
诗经
关关雎鸠，在河之洲。
窈窕淑女，君子好逑。
参差荇菜，左右流之。
窈窕淑女，寤寐求之。
求之不得，寤寐思服。
悠哉悠哉，辗转反侧。
参差荇菜，左右采之。
窈窕淑女，琴瑟友之。
参差荇菜，左右芼之。
窈窕淑女，钟鼓乐之。
《凤求凰·琴歌》
佚名
有美人兮， 见之不忘。
一日不见兮，思之如狂。
凤飞翱翔兮，四海求凰。
无奈佳人兮，不在东墙。
将琴代语兮，聊写衷肠。
何日见许兮，慰我徬徨。
愿言配德兮，携手相将。
不得於飞兮，使我沦亡。
《钗头凤·红酥手》
陆游
红酥手，黄藤酒，满城春色宫墙柳。
东风恶，欢情薄，一杯愁绪，几年离索。错，错，错！
春如旧，人空瘦，泪痕红悒鲛绡透。
桃花落，闲池阁，山盟虽在，锦书难托。莫，莫，莫！
《钗头凤·世情薄》
唐婉
世情薄，人情恶，雨送黄昏花易落。
晓风干，泪痕残，欲笺心事，独语斜阑。难，难，难！
人成各，今非昨，病魂常似秋千索。
角声寒，夜阑珊，怕人寻问，咽泪装欢。瞒，瞒，瞒！
《相思》
王维
红豆生南国，春来发几枝？
愿君多采撷，此物最相思。
《秋风词》
李白
秋风清，秋月明，
落叶聚还散，寒鸦栖复惊。相亲相见知何日，此时此夜